Oficialusis leidinys L 206 , 29/07/1991 p. 0016 - 0018

specialusis leidimas suomių kalba: skyrius 5 tomas 5 p. 0060

specialusis leidimas švedų kalba: skyrius 5 tomas 5 p. 0060



Tarybos Direktyva 1991 m. birželio 25 d. iš dalies akeičianti Direktyvą 83/477/EEB dėl darbuotojų apsaugos nuo rizikos, susijusios su asbesto poveikiu darbe (antroji atskira Direktyva, kaip numatyta Direktyvos 80/1107/EEB 8 straipsnyje) (91/382/EEB) EUROPOS BENDRIJŲ TARYBA, atsižvelgdama į Europos ekonominės bendrijos steigimo sutartį, ypač į jos 118a straipsnį, atsižvelgdama į Komisijos pasiūlymą [1], pateiktą pasikonsultavus su Darbuotojų saugos, higienos ir sveikatos patariamuoju komitetu, bendradarbiaudama su Europos Parlamentu [2], atsižvelgdama į Ekonomikos ir socialinių reikalų komiteto nuomonę [3], kadangi Sutarties 118a straipsnyje numatyta, kad Taryba direktyvomis nustato būtiniausius reikalavimus, skatinančius sąlygų, pirmiausia darbo aplinkos, gerinimą, kad būtų užtikrinta geresnė darbuotojų sauga ir sveikatos apsauga; kadangi pagal minėtąjį straipsnį šiose direktyvose turi būti vengiama nustatyti administracinius, finansinius ir teisinius apribojimus, trukdančius steigti ir plėtoti mažąsias ir vidutines įmones; kadangi Komisijos pranešime apie jos programą dėl darbuotojų saugos, higienos ir sveikatos [4] numatyta priimti direktyvas, skirtas darbuotojų sveikatos apsaugai ir saugai garantuoti; kadangi Taryba 1987 m. gruodžio 21 d. rezoliucijoje dėl darbuotojų saugos, higienos ir sveikatos [5] atkreipė dėmesį į Komisijos ketinimą artimiausiu metu pateikti Tarybai apsaugos nuo rizikos, susijusios su pavojingomis medžiagomis, įskaitant kancerogenines medžiagas, būtiniausius reikalavimus Bendrijos lygiu; kadangi manoma, jog dėl to reikėtų remtis naudojamų pavojingų medžiagų keitimo pripažintomis nepavojingomis ar mažiau pavojingomis principu; kadangi asbestas yra ypač kenksminga medžiaga, kuri gali sukelti sunkias ligas ir kuri darbe aptinkama dažnai ir įvairiomis aplinkybėmis; kadangi, atsižvelgiant į mokslo žinių ir technologijų pažangą bei patirtį, įgytą taikant 1983 m. rugsėjo 19 d. Direktyvą 83/477/EEB dėl darbuotojų apsaugos nuo rizikos, susijusios su asbesto poveikiu darbe (antroji atskira direktyva, kaip numatyta Direktyvos 80/1107/EEB 8 straipsnyje) [6], reikėtų gerinti darbuotojų apsaugą ir mažinti Direktyvoje 83/477/EEB nustatytą veikimo lygį bei ribines koncentracijų vertes; kadangi vien uždrausti purkšti asbestą nepakanka, kad asbesto skaidulos neišsiskirtų į atmosferą; kadangi taip pat turi būti uždrausti kiti darbo procesai, susiję su tam tikrų asbesto turinčių medžiagų naudojimu; kadangi dar negalima priimti spendimo, įdiegiančio vienodą Bendrijos metodą asbesto koncentracijai ore matuoti; kadangi ši direktyva turi būti peržiūrėta iki 1995 m. gruodžio 31 d., visų pirma atsižvelgiant į mokslo žinių ir technologijų pažangą bei patirtį, įgytą taikant šią direktyvą; kadangi Sprendimu 74/325/EEB [7] su paskutiniais pakeitimais, padarytais 1985 m. Stojimo aktu, nustatyta, kad rengdama šios srities pasiūlymus, Komisija turi konsultuotis su Darbuotojų saugos, higienos ir sveikatos patariamuoju komitetu, PRIĖMĖ ŠIĄ DIREKTYVĄ: 1 straipsnis Šia direktyva Direktyva 83/477/EEB iš dalies pakeičiama taip: 1. 3 straipsnio 3 dalis keičiama taip: "3. Jei šio straipsnio 2 dalyje nurodyto įvertinimo metu nustatyta, kad išmatuota ar apskaičiuota asbesto skaidulų koncentracija darbo aplinkos ore, kai nenaudojamos jokios individualios apsaugos priemonės, valstybių narių nuožiūra, yra: a) chrizotilo: - mažesnė nei 0,20 skaidulų/cm3 per aštuonių valandų pamatinį laikotarpį ir (arba) - mažesnė už bendrą 12,00 skaidulų/cm3 dozę per tris mėnesius, padauginus iš dienų skaičiaus; b) visų kitų gryno asbesto ar asbesto turinčių mišinių formų, įskaitant chrizotilo turinčius mišinius: - mažesnė nei 0,10 skaidulų/cm3 per aštuonių valandų pamatinį laikotarpį ir (arba) - mažesnė už bendrą 6,00 skaidulų/cm3 dozę per tris mėnesius, padauginus iš dienų skaičiaus, 4, 7, 13 straipsniai, 14 straipsnio 2 dalis, 15 ir 16 straipsniai netaikomi." 2. 5 straipsnis keičiamas taip: "5 straipsnis Asbestą draudžiama naudoti purškimo metodu ir taikant kitus darbo metodus, kurių metu naudojamos mažo tankio (mažiau nei 1 g/cm3) izoliacinės ar garsui nelaidžios medžiagos, kuriose yra asbesto." 3. 7 straipsnio 1 punkto trečia pastraipa keičiama taip: "Taryba, laikydamasi Sutarties 118a straipsnio ir ypač atsižvelgdama į mokslo žinių bei technologijų pažangą ir patirtį, įgytą taikant šią direktyvą, iki 1995 m. gruodžio 31 d. peržiūri šio straipsnio 1 dalies pirmojo sakinio nuostatas, siekdama nustatyti vienodą Bendrijos metodą asbesto koncentracijai ore matuoti." 4. 8 straipsnis keičiamas taip: "8 straipsnis Taikomos šios ribinės vertės: a) chrizotilo skaidulų koncentracija darbo aplinkos ore: 0,60 skaidulos/cm3, išmatuota ar apskaičiuota per aštuonių valandų pamatinį laikotarpį; b) visų kitų formų gryno asbesto ar asbesto turinčių mišinių skaidulų, įskaitant chrizotilo turinčius mišinius, koncentracija darbo aplinkos ore: 0,30 skaidulos/cm3, išmatuota ar apskaičiuota per aštuonių valandų pamatinį laikotarpį." 5. 9 straipsnis keičiamas taip: "9 straipsnis 1. Taryba, nepažeisdama 7 straipsnio 1 punkto trečios pastraipos, laikydamasi Sutarties 118a straipsnio ir ypač atsižvelgdama į mokslo žinių bei technologijų pažangą ir patirtį, įgytą taikant šią direktyvą, iki 1995 m. gruodžio 31 d. peržiūri šios direktyvos nuostatas. 2. Pakeitimai, kurių reikia šios direktyvos priedams patikslinti, kad juose būtų atsižvelgta į technikos pažangą, priimami laikantis 1980 m. lapkričio 27 d. Tarybos direktyvos 80/1107/EEB dėl darbuotojų apsaugos nuo rizikos, susijusios su cheminių, fizinių ir biologinių veiksnių poveikiu darbe [8], 9 ir 10 straipsniuose nustatytos tvarkos." 6. 12 straipsnis keičiamas taip: a) šio straipsnio 2 dalis papildoma šia pastraipa: "Kompetentingoms valdžios institucijoms pareikalavus, plane turi būti pateikta informacija apie: - darbo pobūdį ir numatomą jo trukmę, - vietą, kurioje atliekamas darbas, - metodus, kurie taikomi, kai dirbama su asbestu ar asbesto turinčiomis medžiagomis, - charakteristikas įrangos, kuri naudojama: - dirbantiesiems apsaugoti ir nukenksminti, - kitiems darbo vietoje ar šalia jos esantiems asmenims apsaugoti." b) šis straipsnis papildomas šia dalimi: "3. Kompetentingoms valdžios institucijoms pareikalavus, apie šio straipsnio 1 dalyje nurodytą planą joms turi būti pranešta prieš pradedant dirbti numatomą darbą." 2 straipsnis 1. Iki 1993 m. sausio 1 d. valstybės narės priima įstatymus ir kitus teisės aktus, būtinus, kad būtų laikomasi šios direktyvos. Apie tai jos nedelsdamos praneša Komisijai. Valstybės narės, priimdamos šias priemones, daro juose nuorodą į šią direktyvą arba tokia nuoroda daroma jas oficialiai skelbiant. Tokios nuorodos darymo tvarką nustato valstybės narės. Tačiau nustatyta 1993 m. sausio 1 d. data asbesto kasybos darbams pakeičiama 1996 m. sausio 1 d. Tačiau Graikijos Respublikai: - šios dalies pirmoje pastraipoje nurodyta data yra 1996 m. sausio 1 d., - šios dalies ketvirtoje pastraipoje nurodyta data yra 1999 m. sausio 1 d. 2. Valstybės narės pateikia Komisijai šios direktyvos taikymo srityje priimtų nacionalinės teisės aktų tekstus. 3 straipsnis Ši direktyva skirta valstybėms narėms. Priimta Liuksemburge, 1991 m. birželio 25 d. Tarybos vardu Pirmininkas J.-C. Juncker [1] OL C 161, 1990 6 30, p. 14. [2] OL C 284, 1990 11 12, p. 98 ir OL C 129, 1991 5 20, p. 93. [3] OL C 332, 1990 12 31, p. 162. [4] OL C 28, 1988 2 3, p. 3. [5] OL C 28, 1988 2 3, p. 1. [6] OL L 263, 1983 9 24, p. 25. [7] OL L 185, 1974 7 9, p. 15. [8] OL L 327, 1980 12 3, p. 8. --------------------------------------------------